CELEX: 31989R3444
Language: el
Date: 1989-11-14 00:00:00
Title: ΚΑΝΟΝΙΣΜΟΣ (ΕΟΚ) αριθ. 3444/89 ΤΟΥ ΣΥΜΒΟΥΛΙΟΥ της 14ης Νοεμβρίου 1989 για την παράταση του προσωρινού δασμού αντιντάμπινγκ σε εισαγωγές συσκευών αναπαραγωγής ήχου με σύστημα οπτικής ανάγνωσης με ακτίνες λέιζερ, καταγωγής Ιαπωνίας και Νότιας Κορέας #

Avis juridique important

|

31989R3444

ΚΑΝΟΝΙΣΜΟΣ (ΕΟΚ) αριθ. 3444/89 ΤΟΥ ΣΥΜΒΟΥΛΙΟΥ της 14ης Νοεμβρίου 1989 για την παράταση του προσωρινού δασμού αντιντάμπινγκ σε εισαγωγές συσκευών αναπαραγωγής ήχου με σύστημα οπτικής ανάγνωσης με ακτίνες λέιζερ, καταγωγής Ιαπωνίας και Νότιας Κορέας  -   

Επίσημη Εφημερίδα αριθ. L 331 της 16/11/1989 σ. 0045 - 0045

***** ΚΑΝΟΝΙΣΜΟΣ (ΕΟΚ) αριθ. 3444/89 ΤΟΥ ΣΥΜΒΟΥΛΙΟΥ  της 14ης Νοεμβρίου 1989  για την παράταση του προσωρινού δασμού αντιντάμπινγκ σε εισαγωγές συσκευών αναπαραγωγής ήχου με σύστημα οπτικής ανάγνωσης με ακτίνες λέιζερ, καταγωγής Ιαπωνίας και Νότιας Κορέας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,  την πρόταση της Επιτροπής,  Εκτιμώντας:  ότι με τον κανονισμό (ΕΟΚ) αριθ. 2140/89 (2) η Επιτροπή επέβαλε προσωρινό δασμό αντιντάμπινγκ στις εισαγωγές συσκευών αναπαραγωγής ήχου με σύστημα οπτικής ανάγνωσης με ακτίνες λέιζερ, καταγωγής Ιαπωνίας και Νότιας Κορέας·  ότι δεν έχει ακόμη ολοκληρωθεί η εξέταση των πραγματικών γεγονότων, η δε Επιτροπή πληροφόρησε τους ενδιαφερόμενους ιάπωνες και κορεάτες εξαγωγείς ότι η Επιτροπή σκοπεύει να προτείνει την παράταση της περιόδου ισχύος του προσωρινού δασμού για νέο χρονικό διάστημα όχι μεγαλύτερο των δύο μηνών· μια μεγάλη μερίδα εξαγωγέων του σχετικού προϊόντος δεν προέβαλε αντιρρήσεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προσωρινός δασμός αντιντάμπινγκ κατά τις εισαγωγές συσκευών αναπαραγωγής ήχου με σύστημα οπτικής ανάγνωσης με ακτίνες λέιζερ, καταγωγής Ιαπωνίας και Νότιας Κορέας που επεβλήθη με τον κανονισμό (ΕΟΚ) αριθ. 2140/89, παρατείνεται για χρονική περίοδο όχι μεγαλύτερη των δύο μηνών.  Άρθρο 2  Ο παρών κανονισμός αρχίζει να ισχύει την επόμενη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Με την επιφύλαξη του άρθρου 11 του κανονισμού (ΕΟΚ) αριθ. 2423/88 και οποιασδήποτε άλλης απόφασης του Συμβουλίου, ο παρών κανονισμός ισχύει μέχρις ότου αρχίσει να ισχύει πράξη του Συμβουλίου με την οποία λαμβάνονται οριστικά μέτρα.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Νοεμβρίου 1989.  Για το Συμβούλιο  Ο Πρόεδρος  R. FAUROUX  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 205 της 18. 7. 1989, σ. 5.